《游洞庭山》
宋代·李弥大

山浮群玉碧空沉，万顷光涵几许深。梵刹楼台嘘海蜃，洞天日月浴丹金。

秋林结缘留连赏，春坞藏红次第吟。拟泛一舟追范蠡，从来世味不关心。

作者简介：（1080—1140）宋苏州吴县人，字似矩，号无碍居士。李撰子。徽宗崇宁二年进士。任监察御史。使辽，还，建议促辽金相攻。金兵入侵，与李纲议不合，罢去。旋除刑部尚书，高宗建炎元年知淮宁府，因杜用等叛，坐贬秩。高宗至杭州，命权绍兴府，试户部尚书兼侍读。吕颐浩视师，用为参谋官，以忤旨出知平江府。后为工部尚书，未几罢去。